Ališija Kīsa

Ališija Audžello Kuka (; dzimusi  Ņujorkā, ASV), labāk pazīstama ar savu skatuves vārdu Ališija Kīsa (), ir amerikāņu ierakstu māksliniece, mūziķe un aktrise. Septiņu gadu vecumā viņa sāka spēlēt klasisko mūziku.

Savu pirmo studijas albumu Songs in A Minor viņa pārdeva 12 miljonos kopiju visā pasaulē. Viņa kļuva par 2001. gada visvairāk savus ierakstus pārdevušo ritmblūza mākslinieci un visvairāk savus ierakstus pārdevušo jauno mākslinieci. Par albumu viņa saņēma divas Grammy balvas. Arī 2003. gadā izdotais otrs albums The Diary of Alicia Keys guva starptautiskus panākumus, jo tika pārdots 8 miljonos kopiju visā pasaulē. Par šo albumu viņa saņēma 4 Grammy balvas 2005. gadā. Trešais studijas albums As I Am tika izdots 2007. gadā un tika pārdots 6 miljonos kopiju. 2009. gadā viņa izdeva ceturto studijas albumu The Element of Freedom, kas kļuva par viņas pirmo Apvienotās Karalistes albumu topā iekļuvušo ierakstu. Kopumā savus ierakstus ir pārdevusi vairāk nekā 30 miljonos kopiju visā pasaulē. Žurnāls Billboard viņu nosauca par 2000. gadu labāko ritmblūza mākslinieci. 2010. gadā VH1 viņu iekļāva savā 100 visu laiku izcilāko mākslinieku sarakstā.

Diskogrāfija

Studijas albumi 
 2001: Songs in A Minor
 2003: The Diary of Alicia Keys
 2007: As I Am
 2009: The Element of Freedom
 2012: Girl on Fire
 2016: Here

Koncertieraksti 
 2005: Unplugged

Atsauces

Ārējās saites 

 Oficiālā mājaslapa  
 
 Billboard.com profils 

1981. gadā dzimušie
Amerikāņu dziedātāji
Amerikāņu kinoaktrises
Grammy balvas ieguvēji